रणजीत बाग के प्राथमिक सेहत केंद्र में चोरी, कंप्यूटर और सामान ले गए चोर
भास्कर संवाददाता | गुरदासपुर
रणजीतबाग के सेहत केंद्र में चोरों ने सेंध लगाकर कंप्यूटर और अन्य सामान चोरी कर लिया। चौकी बरियार की पुलिस ने मौके पर पहुंच कर जायजा लिया। सेहत केंद्र के क्लास फोर कर्मी विजय कुमार ने बताया कि वह सुबह करीब 6 बजे डिस्पेंसरी खोलने आया।
विजय कुमार ने बताया कि वह कमरों के ताले खोल रहा था कि देखा कंप्यूटर वाले कमरे का दरवाजा खुला हुआ था। अंदर से कंप्यूटर और अन्य सामान गायब था। बाद में उसने एसएमओ डाॅ. प्रवीन कुमार को जानकारी दी। एसएमओ ने तुरंत केंद्र में आकर चोरी की जानकारी गांव के गणमान्य लोगों को दी।
hin_Deva mai_Deva hin_Deva hin_Deva